MARTÍNEZ HIERRO (EP, 2018-11-29):
Udal euskaltegien inguruan hitz egiten dugu.
Publikoak diren euskaltegien inguruan hitz egiten dugu eta udal euskaltegi berrien sare bat eratzeko eskatzen dugu eskari nahiko duten udalerrietan eta Eudelekin batera eginez, gainera, ikusita desoreka bat dagoela Arabako lurraldeari arreta berezia jarriz. Une honetan udal euskaltegien sareak ditu 38 zentro. Gainera, ikusten da ausentzia deigarri bat: Bilbon eta Donostian ez daude udal euskaltegirik, eta presentzia oso urria daukate Araban.
Hamarkada hauetan zehar helduen euskalduntzearen esparruan garatu duten lan garrantzitsuak guztion errekonozimendua merezi duen arren, aski ezaguna da euskaltegi batean matrikulatzeko kostu ekonomikoek eta laguntza publikoaren sistema ezberdinak ez dutela inondik inora ahalbidetzen, hain zuzen, euskara ikasteko interesa dutenek dohain egiteko aukera izatea. Hau da, ereduaren inguruko eztabaida bat da. Beste aldi batzuetan ere hitz egin dugu eta aurkeztu dugu  - beti aurkezten dugu -  zuzenketak aurrekontuetan EGAren doakotasunaren inguruan.
Esan dudan bezala, baita ere ikusi dugu nola lurraldearen arteko desoreka bat dagoela. Hauxe nabaria eta kontutan hartzekoa da. Bai hiriburuei dagokienez, hau da Bilbo eta Donostian ez dago udal zentrorik, eta gainera ikusita Arabako lurraldeari dagokionez, udal titulartasuneko zentro bakar bat dagoela kasu honetan.
Euskara ikasteko zentro publiko hurbil bat izateko zailtasunak handiak dira. Beraz, geure proposamena, gaur ekartzen duguna, udal euskaltegien sarea indartzeko da. Indartu egin behar da ezinbestean, ikaskuntzaren doakotasuna bermatu egin behar da eta egungo eskariari erantzun behar zaio sare publikoa sortzen eta handitzen.
Gaur euskaraldiaren barnean gaude, 11 egun hartu ditugu gure euskararen inguruko ohiturak hartzeko eta ondo da guretzat euskararen inguruko apustua egitea. Baina behin baino gehiagotan esan dugu, berriro esaten dugu eta berriro esango dugu, baliabide gehiago behar direla euskara sustatzeko. Eta baliabide horien artean, baliabide publiko hauen barnean, udal euskaltegiak ardatz izan beharko litzateke.
Argi dago gaur egungo eskaintza ez dela nahikoa eta udal euskaltegi gehiago behar dugula. Gauza da, noiztik dakigu hau? Duela denbora asko dakigu ez dela nahikoa doakotasuna izateko. Zergatik ez da ezer egin azken urteotan sare hau zabaltzeko? Zergatik ez daude baliabide gehiagorik sare hau zabaltzeko? Publikoa den sare bat euskara ikasteko?
Esan dudan bezala, aurten, urtero lez, emendakin bat sartu dugu aurrekontuetan EGA arte ikasteko dohain, hizkuntza eskubideak bermatu nahi baditugu  - berriro esango dut -  baliabide publikoak beharrezkoak dira eta hemen azkenean borondate publikoaren inguruko gauza bat da.
Borondate politikoaren inguruan, horregatik ikusi duzuenez, nire taldeak, Elkarrekin Podemosek, ez dugu sinatu gaur beste taldeok sinatu duten erdibidekoa. Gustatuko litzaidake piska bat azaltzea zergatik ez dugun sinatu.
Gure bozka erdibideko horretan abstentzioa izango da, abstentzioa izango da gauza batzuk elkarbanatzen ditugulako, beste batzuetan ez gaude hain ados baina geure legez besteko proposamenaren zentzua beste bide bat hartu nahi duena da. Hau da, guk uste dugu eztabaida batzuk nahastu egiten direla eta...
...beste bide bat hartu nahi duena da. Hau da, guk ez diogu, uste dugu, eztabaida batzuk nahastu egiten direla eta bueno, hor, erdibideko horretan sartzen diren elementu asko bueno ba nahaskorrak direla guk planteatzen dugunarekin.
Gure proposamena oso sinplea da. Emaitzak eta ebaluazio sistemak ezagutzea eta ikertzea ondo legoke erdibidekoak esaten duen bezala. Baina ez da gure ekimenak bilatu egiten duena. Are gehiago, zergatik ikerketa horiek eta legozkien gastua udal euskaltegien sarea handitzeko? Zer nolako lotura daukate?
Argi ikusten dugu honetan, beste behin, ba behar bada gauzak ez egiteko txostena eskatzea jarraitzen du izaten modu eraginkorrena eta guk hemen eskatzen ditugu baliabideak eta modu eta zentzu zuzeneko neurriak.
Gainera, jarraitzen badugu hurrengo puntuetan, bueno, bigarren puntuan hitz egiten da euskaltegi publiko eta pribatuen inguruan. Nik lehen esan dudan moduan, Elkarrekin Podemosen hezkuntza publikoa defendatzen dugu esparru guztietan eta noski ere helduen euskalduntze prozesuan. Eta hor zentratu nahi dugu gure proposamena. Horrek suposatzen du nahi eta ez euskaltegi publiko gehiago egon behar direla eta gaurko eskaintza ez delako nahikoa. Esan dudan bezala hori da gure proposamenaren zentzua.
Nik ez dut ahaztu nahi euskaltegi pribatuen lanaz. Azpimarratzen dugu, jakina, euskaltegi pribatuen lana, baina gure apustua hezkuntzarako eta baita helduen alfabetizaziorako, sare publikoa da. Eta hori da gaur hemen mahai gainean jartzen duguna.
Beraz, horregatik, bueno, ez dugu atsegin ezta ere erdibidekoan agertzen den bigarren puntuan nola parean jartzen diren bai euskaltegi publikoak, euskaltegi pribatuak, nola nahasten dira kontzeptuak, guk bilatzen duguna, bueno ba beste bide bat hartzen duelako.
Beraz, nik eskatuko nizueke talde orori gure proposamena bozkatzeko, zentzu batean doalako, zentzu zuzen eta argi batean doalako, eta hausnarketa egiteko gure proposamenari buruz, hiru galdera botako dizkizuet: Ea udal euskaltegi berriak ireki nahi dituzuen, ea Araban dagoen desorekarekin bukatu nahi duzuen eta ea hezkuntza publikoaren lehenesterekin bat ahal zatozten.
Eskerrik asko.